Merlas (Buenos Airės)
Merlas (isp. Merlo) – miestas Argentinoje, Buenos Airių provincijoje, Didžiųjų Buenos Airių aglomeracijoje, į pietvakarius nuo Buenos Airių, prie Rekonkistos upės. Partido centras. Yra geležinkelio stotis (1859 m.), prospektai į gretimus Morono, Moreno, Markos Paso ir kt. miestus. Yra Maloningosios Dievo Motinos bažnyčia (1864 m.). Merlo centre, aplink geležinkelio stotį ir grl. San Martino prospektą įsikūrę vidurinės klasės gyvenamieji namai, o toliau pakraščiuose – darbininkų kvartalai.